cyanic-selkie/wikianc huggingface dataset:
Cobitis vettonica
La lamprea (Cobitis vettonica), tamién conocia comu colmilleja del Alagón, es una espécii de pezi la família Cobitidae endémica la cuenca el riu Alagón, en Estremaura. Enantis se creiba qu'era una subespécii de Cobitis paludica, peru agora es tratá comu una espécii diferenti originá pol aislamientu geográficu.
Aldealpozo
Aldealpozo es un monicípiu assitiau ena província e Sória, en Castilla i Lión, España. Tini 26 abitantis nun ária e 11,87 qm² i una densiá e puebración de 2,19 ab./qm².
Cobitis vettonica
Descrición
Se trata dun pezi relativamenti aplanau, con un longol menol de 10 centímetrus. A la contra qu'el restu los sus parientis, tien los barbillonis bucalis cortus abondu, a vezis cuasi invisibris. Las sus aletas, en general, son tamién más cortinas.
La espécii pressenta un huerti dimorfismu sessual, huendu las hembras muchu mayoris que los machus. La freça aconteci entri abril i juñu. Son ovíparus i no realizan cudiaus parentalis dingunu.
Destribución i ábita
Es una espécii endémica la Península Ibérica. La su ária destribución tien unus 50 km², i abita preferentimenti enos tramus con hondus con pieras de los culsus meyus i altus de los rius i arroyus pretenecientis a la cuenca el riu Alagón, ena província Caçris i, mu puntualmenti, nel sul de la província de Salamanca. Prefii, pol tantu, auguas craras i ossigenás que, amás, están más a salvu la entervención umana.
Conselvación
Pol me la su poca capaciá dispersión, la degradación del su abitaeru pol parti el ombri i su utilización comu cebu vivu, las sus puebracionis án sufriu un gravíssimu descensu. Estu, agravau pola su escrusiviá i pola presséncia espéciis essóticas competioras, a propiciau que la Junta de Extremadura la encluya ena lista d'espéciis amenazás, catalogándola comu "Sensible a la alteración de su hábitat".
Naviá
La naviá o navidá (del latín nativitas) es una de las fiestas mas emportantis el Cristianismu, juntu cona Pascua i Pentecostés, que celebra la nacéncia de Jesucristu en Belén. Esta fiesta se celebra el 25 diziembri pola Elésia Católica, la Elésia Angricana, angunas otras elésias protestantis i la Elésia Ortodoxa Rumana; i el 7 jeneru en otras elésias ortodoxas, ya que no acetarun la reholma hecha al calendariu julianu, pa passal a muestru calendariu atual, llamau gregorianu, pol nombri el su rehormaol, el Papa Gregorio XIII.
Alkistis Protopsalti
Alkestis Protopsalti (en luenga griega, Άλκηστις Πρωτοψάλτη) es una famosa cantanti griega i una las artistas más emportantis del su pais. Tuvu la su nacéncia en Alejandria, Egitu, el 18 d'Otubri de 1954, peru es de origin griegu, huendu el su pari d'Ásia Menol i la su mairi de la isla de Quios.
Boloña
Boloña (en italianu Bologna, Bulåggna en dialectu boloñés) es una ciá italiana, capital la región d'Emilia Romaña. Está assitiá nel norti el pais, entri los rius Reno i Sàvena, cerca los Apeninus.
La ciá es conocia pola su nuversidá, la más antigua d'Uropa, hundá nel añu 1088.
Venécia
Venecia está compuesta pol 120 islas chiquinas unias pol unas 400 puentis.
L'Aya
L'Aya (en neerlandés: Den Haag, nombri oficial s-Gravenhage) es la trecel ciá mas grandi de los Paisis Baxus, al atrás d'Ámsterdam i Rotterdam, cuenta con una puebracion urbana de 485.818 abitantis dun total de 1.011.459 abitantis, en un área d'aprosimadamenti 100 km². La ciá s'alcuentra assitiá en el oesti del país, ena província d'Olanda Meriyonal, de la cual es capital. Juntu con otras ciais neerlandesas, L'Aya holma parti del Randstad, la mayol conurbacion de los Paisis Bajus i una de las mayoris d'Uropa.
El Arroyo los Cagaos
Estória
El grupu lo hormó una balburda genti nueva la Vera, aficionaus al rock i al heavy, quienis se'eicavan a recopilal coplas popularis y tradicionalis la su tierra de conteniu escatológicu. El grupu ya hormau debutó nun conculsu jotas i rondeñas. Se definin comu un “grupu folclóricu endependienti”, ya que crein que los grupus de corus i danças son produtu el régimin Franciscu Francu, dende el cual se manipuló i desvertuó la música populal tradicional pol mé d'estituciones comu la Seción Femenina.
Estilu
Las letras son de tipu populal, tantu tradicionalis comu de nueva criación, i nellas predominan los temas mayoritárius del folclori estremeñu más puru: escatologia, erotismu, sessualiá o anticlericalismu.
Brusselas
Brusselas (Bruxelles [bʁyˈsɛl] en francés, Brussel en neerlandés, Brüssel en alemán), es la capital de Bélgica i la región Brusselas-Capital. Es la sé prencipal dela Unión Uropea.
Tuvalu
Tuvalu es un país insulal d'Oceania. S'assitia ena Polinesia (Océanu Pacíficu), cerca de Quiribati, Samoa i Fiyi. Al atrás la Ciá del Vaticanu es el país endependienti con menus abitantis del mundu. Namás cuenta con 11.810.
Miajás
Miajás [mjaˈɦɑːh] u [mjaˈɦɑ̃ːh] es un puebru assitiau al sul de la província Caçris, i está localizau praticamenti nel centru heográficu d'Estremaura. La villa Miahás es conocia cumu la "Capital Europea del Tomate".
Estória
A la caia del Antíguu Régimin el puebru se convierti en monicípiu costitucional en Estremaura, dende 1834 queó integrau nel Partiu Judicial de Trujillu. Nel censu de 1842 contaba con 450 casas i 2465 vizinus.
AKB48
AKB48 es un grupu música pop japonés.
Eloy Bejarano Sánchez
Eloy Bejarano Sánchez (Zarza de Granadilla, (Cáceres), en 1855 - Madrid en 1917) hue un meicu, profesol e investigaol estremeñu.
Biografía
Participó en congresus nacionalis e internacionalis. Publicó muchus artículus y librus ondi sobresali: El escepticismo en medicina, Aguas azoadas, El empleo del láudano en el cólera, El nitrógeno y la medicación nitrogenada, La gripe o El tratamiento pedagógico de los sordomudos.
Miembru de la Real Academia Nacional de Medicina (1906), cuyu discursu de ingresu lo mentó comu: "El ejercicio profesional de la Medicina en nuestros días.
Premius i reconocencias
Recibió abondus reconocimientus honoríficus comu: Gran Cruz de Beneficiencia, Gran Cruz de Caballero del Mérito Naval, Comendador de la Orden de Villaviciosa de Portugal e Hijo Predilecto de Zarza de Granadilla, actu ondi estuvu el poeta José María Gabriel y Galán, leyendu un poema suyu.
En su pueblu natal se le ha puestu su nombre a la plaza ondi está la casa en la que nació.
Güesca
Güesca (Huesca en castellanu, Uesca en aragonés) es una ciá assitiá al norti d'Aragón, en vera el riu Isuela, capital la província el mesmu nombri ,la comarca Oya de Güesca i tamién sei la diócesis omónima. Cuenta con 51.117 abitantis.
Napoleón I de Francia
miniaturadeimagen|alt=Napoleón I, por Andrea Appiani|Napoleón I, por Andrea Appiani Napoleón Bonaparte (15 d'agostu, 1769; 5 de mayu, 1821) hue un milital, general, governanti i emperaol de Francia.
Nacencia i familia
Napoleón tuvu nacencia col nombri Napoleone di Buonaparte en Ajaccio, Córcega. Iju de Carlo Buonaparte, un avogau i políticu i la su mujel, Marie-Letizia Buonaparte. Los Buonapartes huerun una familia que pertenecía ala nobleza corsa. Napoleón muó el su nombri pa gorvé-lu más francés.
Carrera milital
Napoleón hue escapás d'entral ena academia milital de Brienne en 1779. Hue ala Parisian École Royale Militaire en 1784 i se graduó al sotru añu comu segundu tenienti d'artillería.
Napoleon pasó muchu delos ochu añus siguientis en Córcega. Allí jugó una papel ativu en temas políticus i militaris.
Napoleón se casa con Josephine de Beauharnais el 9 de marzu de 1796.
En mayu de 1798, Napoleon hue enviau pa Egitu i Siria. Buscava conquistal esas provincias otomanas pa enfrontilá-si al Imperiu Británicu en Índia i defendel los derechus comercialis de Francia; el proyeutu hue acetau pol Diretoriu tamién pa alexal a Napoleón de Francia, ya que vía mieu deque consiguiera demasiau poel. La campaña de Egitu acabó con un fracassu milital. Golvió a Francia, ondi participó nel golpi d'estau de 18 de Brumariu (8 de noviembri de 1799), instaurandu el Consulau i huendu nombrau primel cónsul. En 1802 se convirtió en cónsul vitaliciu.
Cónsul i Emperaol de Francia
Ya comu governanti consiguió la vitoria ena Batalla de Marengu contra los austriacus, i la firma en 1801 del Tratau de Lunéville i al añu siguienti del Tratau d'Amiens, cona que se llegava ala pas temporalmenti n'Uropa.
Bonaparte hizu reformas a nivel internu; por exempru, las muacionis a nivel legal cona aprevación del Códigu Napoleónicu. En 1804 se corona emperaol, acreciendu assina el su poel.
Uropa no estuvu en pas duranti munchu tiempu. Napoleón i Francia s'entrentarun en varias guerras contra las coalicionis dominás por potencias comu Áustria, Gran Bretaña, Russia i Prusia. Destaca la su vitoria ena Batalla d'Austerlitz (1805).
Tamién sufrió derrotas, comu la vitória dela armá británica ena Batalla de Trafalgar, que le dió alos británicus el control del mari.
En 1808, Napoleón envadi la península Ibérica, buscandu el control d'España i Portugal, i coloca nel tronu d'España al su ermanu José. Estu causó el escomiençu duna guerra d'endependencia contra los francesis.
El 11 de Marzu de 1810, Napoleon se casa cona su segunda mujel, Marie-Louise.
Caía i dessiliu
En 1812, estalla la guerra con Russia. Napoleón inicia l'envasión del país. Los russus recularun i las huerças de Napoleón llegarun a Moscú. En pesal destu, l'exércitu de Napoleón nu hue escapás de derrotal alos russus, que llevarun a cabu una estrategia de tierra quemá. La rigurosidá del iviernu russu i la contraofensiva enemiga causó al exercitu de Napoleón munchas baxas. Finalmenti hue derrotau ena Batalla delas Nacionis polos exercitus de Russia, Prusia i Austria, entri otrus reinus.
Nel 30 de marçu de 1814 París se rindió. Napoleón dexó el poel en Francia el 11 d'abril de 1814. Hue dessiliau pala isla d'Elba nel Mari Mediterráneu.
Segundu dessiliu i muerti
Napoleon hue dessiliau esta ves pala isla de Santa Helena ena costa d'África nel Océanu Atlánticu. Murió allí el 5 de mayu de 1821, possiblimenti de canci d'estógamu enque angunas envestigacionis án descubiertu nel su cuerpu grandis cantidais d'arsénicu, lo que indicaría que púu vel muertu envenenau.
Viena
Viena (en alemán: Wien AFI: [viːn]) es la capital d'Áustria. Está assitiá nel esti el país, a orillas el riu Danubiu.
Ámsterdam
Ámsterdam (en neerlandés: Amsterdam [ɑmstər'dɑm]) es la capital delos Paisis Baxus. La ciá s'alcuentra enas orillas el ríu Amstel. Hue hundá nel siegru XII comu un puebru pesqueru. Ugañoti es la ciá más puebrá d'Olanda, i un gran centru financieru i curtural conocíu entrinacionalmenti.
Tien una puebración de 840.486 abitantis, i ena su área metropolitana vivin aprossimamenti 2,4 millonis. Amás horma parti la gran conurbación olandesa, llamá Randstad (huntu a las ciáis el La Haya i Rotterdam), ena que vivin más de 6,5 millonis d'abitantis.
El centru estóricu la ciá se hizu nel siegru XVII, i entovía es unu los más grandis d'Uropa. N'aquella época hizun ena ciá una seri canalis semicircularis alreol centru la ciá. Endispués s'eificarun las nuevas callis al estilu típicu olandés. Ámsterdam es conocía coloquialmenti comu "La Venezia'l Norti".
Alconaba
Alconaba es un municipiu assitiau ena província e Sória, en Castilla i Lión, España. Tieni 165 abitantis nun ária e 52,29 qm² i una densiá e puebración de 3,16 ab./qm².
Seleción de fubu d'Azerbaiyán
miniaturadeimagen|Seleción de fubu Azerbaiyán, 2014 La Seleción de fubu d'Azerbaiyán es el equipu fubu holmau pol juegaoris de nacionaliá Azerbaiyán. Está controlá pola Federación Azerbaiyán de Fútbol.
Helipi II d'España
Helipi II d'España, llamau El Prudenti (Valladolís, 21 mayu de 1527 - El Escorial, 13 setiembri de 1598) hue rei d'España dendi el 15 eneru de 1556, al atrás la adicación el su pairi, Carlos I hata qu'espenó, de Nápolis i Sicília dendi 1554 i de Portugal i los Algarvis (comu Felipe I) dendi 1580, hiziendu la ansiá unión dinástica con Portugal, que duró hata 1640. Hue tamién Rei d'Ingalaterra, pol el su matrimoñu con Maria I, entri 1554 i 1558.
Faro (Portugal)
Faro es una ciá de Portugal assitiá al sul el pais, capital el destritu omónimu i la región el Algarve. Posei 58.698 abitantis.
Helipi II d'España
Via
Iju i erederu de Carlos I e Isabel de Portugal, germanu de María d'Áustria i Juana d'Áustria, ñetu por vía paterna de Juana I de Castilla i Felipe I i de Manuel I de Portugal i María de Castilla por vía materna. Espenó a los 71 añus d'eá ,el 13 setiembri de 1598, al atrás de passal unus añus nunas condicionis de via mu malas debiu a la malotia que padecía i que s'agravaba con el pasu el tiempu.
Hechus Estóricus
Duranti el su reinau España venci ena batalla de San Quintín escontra Fráncia, con lo que s'afirma la supremacía espánica en Uropa, mantuvu una guerra con Ingalaterra i landeó conquistá-la por meyu l'Armá Invencibli, que hue hundia (1588) i runchó escontra el Empériu Otomanu ena Batalla Lepantu (1571).
Faro (Portugal)
Está deviiu en 6 fraguesias. El municipiu hazi arrayu al norti i al oesti con São Brás de Alportel, al esti con Olhão, al oesti con Loulé i al sul con el océanu Atlánticu. S'alcuentra a 278 km de Lisboa i a 198 de Sevilla.
Es un emportanti centru turísticu, cuenta con un aeropueltu entrinacional.
Planeta Suroeste
Planeta Suroeste [plaˈneta suroˈeste] es un grupu música folk estremeñu con origin ena ciá de Baajó.
Estória
Es un grupu mu nuevu, i cuyu repertóriu se centra ena música tradicional la su región, anque con enfruéncias del restu de músicas folclóricas d'Uropa, amás de composicionis própias cumu Nana y Espantaperros. Sigún ellus mesmus izin, el su nombri es ebiu a que n'Estremaura "vivimos en otro planeta". Se pressentarun pol primel vezi en púbricu el 17 diziembri 2007, nel Teatro López de Ayala la su ciá. Tamién participaron ena eición del WOMAD 2008 de Caçris. Ena Naviá de 2009, pressentarun un vídiu-clip que hizun juntu con el grupu World Apasinarte pa felizital las fiestas, ligiendu el villancicu El nacimiento de Dios arrecogiu pol Bonifacio Gil nel su Cancionero popular de Extremadura.
Longol
La longitú es consierá normalmenti comu una las manitudis físicas hundamentalis, polque no puei sel definia en télminus dotras manitudis que se puein miil. Sin embalgu, la longitú no es una propieá entrínseca de dingún ojetu polque, sigún la teoria especial la relativiá (Albert Einstein, 1905), dos olservaoris podrían medil el mesmu ojetu i otenel resultaus deferentis.
Pānini
Pāṇini (560-480) (en devanāgarī पाणिनि) es un gramáticu la India antiga (quiðás del sigru V antis de Cristu) consideráu el fundaol de la literatura y de la luenga sánscrita posvédica. Es famosu pol bel jolmuláu en 3959 sutras, conocíus pol el nombri d'Ashtadhyāyī (en devanāgarī अष्टाढयायी) las regras la molfología d'esta luenga.
La gramática de Pāṇini es mu sistemática y técnica, pesi a estal caraiteriðá pol una gran breveá, u más bien pol me d'essu mesmu. Los conceptus de morfema y rais, inherentis al su aproximaeru analíticu, nu sedrían consideráus polos lingüistas ocidentalis sino alú de dos milenius más tardi. Las regras definías pol Pāṇini describin prefectaenti la morfología el sánscritu, y son considerás tan precisas y exhaustivas cumu si jueran síu enfolmáticus los que las jueran jechu pa qu'unus ordenaoris processaran las regras del sánscritu. Pāṇini jaði usíu de metarregras, de trasformacionis y de recursiviá, lo mesmu que d'un sistema elaboráu d'abreviaturas. La fórmula Backus-Naur, utiliðá pa describil las luengas de programación moernas, es en ciertus aspectus autá a las regras la gramática paniniana, que pue tamién sel consieráu cumu unu los pairis de la enformática. Una consecuencia la breveá la su gramática es el su caraiti pocu intuitivu, autáu al de los lenguajis de máquina contemporanius, a diferencia de los lenguajis legibris pol humanus.
Abondu pranteamientus de Pāṇini sonin pionerus endrentu la hestoria la lingüística, alantrándussi a la lingüística ocidental en milenius. El propiu Noam Chomsky consideró la gramática paniniana "la primel gramática generativa nel sentíu moernu".
Bloque de Izquierdas de Extremadura
El Bloque de Izquierdas de Extremadura es un partiu políticu d'Estremaura (España) de mu nueva criación, hormau prencipalmenti pol miembrus de la coalición Izquierda Unida i pol algotras pressonas no militantis. No ostanti, no se trata duna escisión de ésta hormación, sinu dun nuevu partiu que podría integralsi ena coalición d'esquierdas una vezi se lija el rumbu que tomará el grupu, pol me la celebración dun congressu el próssimu añu.
António Ramos Rosa
António Ramos Rosa (Faro, 17 Outubri de 1924- Lisboa, 23 Setiembri de 2013) hue un poeta portugués.
Nilu
El Nilu (Ena palra árabi: النيل an-nīl) es un riu en África. Es el riu de más largol de la Tierra (arreol 6.695 km) i fruyi pal Mari Mediterráneu celca Alehandria. Ahorra el su nombri endi la parabrina griega Nelios que senifica Riu del Valli.
El Nilu es mu emportanti p'abondus paisis polos que fruyi. Abondas ciais en Egitu están cuaharingás unta el riu. Tamién las piramis están assitiás celca el Nilu. El riu da la mayoria el áugua gastá pal cautivu en Egitu, pus el restu el pais es un desieltu.
Áin deferentis crasis d'animalis que vivin celca u enas auguas del Nilu, encluendu cocudrilus, páharus, pedis i abondas algotras. Nu los animalis ependin del Nilu pa sobrivivil namás, sinu tamién las presonas que vivin allí la prehisan pa usiu diáriu cumu pa despercuyilsi, suministru d'augua, pa regal los curtivus i algotrus labutus.
Colombia
La Repúbrica de Colombia es un país d'América el Sul. Los sus arrayus son al noroesti con Panamá, al sulesti con Brasil al sul hazi arrayu con Perú i Equadol, al noresti con Veneçuela, al norti cona Mari Caribi i a ponienti con el Océanu Pacíficu. La su capital es Bogotá.
Estoria
Enantis la llegá los españolis nel territoriu albondu puebrus deferentis. A prencipius del sigru XVI escomiença la coloniçacion española i en 1550 se hunda la Real Audiencia de Santa Fe de Bogotá. Nel sigru XVIII se holma el Virreinatu de Nueva Graná, asiajau polos atualis estaus de Colombia Veneçuela i Equadol. Cona envasion francesa d'España escomiençan las runchas pola endependencia. Cona endependencia de Cartagena d'Indias se holman dos gobielnus endependientis en guerra entri ellus (la hucheá comu Patria Boba). Los españolis reconquistarun el país peru grácias a las acionis melitaris Simón Bolívar en 1819 se consigui la endependencia definitiva. Se crió assina la Repúbrica la Gran Colombia que unia a los ogañoti estaus de Panamá, Equadol Veneçuela i Colombia. Finalmenti, esta union acabijó en 1831. Duranti tol sigru XIX Colombia va a sel un país mu enestabli, con albondu guerras cevilis. En 1903, Panamá se desepara del país. Duranti el sigru XX esta tendéncia continuó, con problemas, comu la enestabiliá, el narcotráficu i la guerrilla provocá por grupus paramelitaris comu las FARC.
Biarritz
Biarriz (Biarritz en francés i en vascu, también Miarritze; en gascón, Biàrritz) es una ciá de Fráncia assitiá al suloesti, nel departamentu Pirineus Atlánticus ena región d'Aquitánia, a 20 km el arrayu con España. Está en vera el Mari Cantábricu.
Unta Bayona, es una las prencipalis ciais el Pais Vascu francés. Está ena província estórica de Labort.
Castilla-La Mancha
Castilla-La Mancha es una comunidá autónoma española, que'l su territoriu s'encuentra assitiau ena parti sul la meseta la península Ibérica. La su capital es Toleu.
Linda al norti con Castilla i León i la Comunidá de Mairil, al esti cona Comunidá Valenciana i Aragón, al sul con Andaluzia i la Región de Murcia, i al oesti con Estremaúra.
Está hormá pol cincu provincias:
Navasfrias
Navasfrias es una puebración la província e Salamanca (Castilla i León). Está assitiá nel arrayu S.O la província, a 136 qm. la capital, s'alcuentra nel oesti d'El Rebollal, que comprendi los términus de Navasfrias, El Payu, Villarubias, Peñaparda i Robrea. Arraya colas puebracionis d'Elhas i Valverdi el Fresnu (Caçris) pol sul, i colos monicípius d'Aldeia do Bispo i Lageosa da Raia (Purtugal) pol oesti.
El términu s'alcuentra nel espáciu natural protehiu d'El Rebollal, qu'arraya cola reserva natural Sierra e Malcata, en Purtugal.
Hentilíciu: Navasfrieñu, -a. Nafrieñus, sigún los vizinus valverdeirus, mañegus i lagarteirus de fala galaica antigua. "Pataterus" sigún los abitantis d'angunus otrus puebrus prósimus.
Rius: Águeda, Roladrón, Rubiós. Nellus s'alcuentran pepitas d'oru que puein cohelsi meyanti el bateu. Traicionalmenti án abiu una tupa truchas.
Puebración: En 2003 tinia una puebración de 668 abitantis, de los que 342 son varonis i 326 son muheris, nuna superfici e 59,96 qm².
Fiestas
La fiesta mas emportanti se da el 24 e Húniu, San Huan Bautista. Esta fiesta se celebra con espetacularis encierrus i desencierrus de torus a caballu, capeas i verbenas.
Folclori i costumbris
Güena parti el folclori i e las costumbris traicionalis án desapaiciu u están en decaéncia. Desta horma, las carreras de gallus -uguañoti e cintas-, las rondas de moçus colos sus ahihius, la piia, el ramu i algotras. Entri las que entovia desistin, destacan la celebración el antruehu con bailis acompañaus de sartén, los ofertórius, las fogatas de San Huan, la matancia con tolos sus ritualis, i las capeas con encierrus i desencierrus a caballu.
Una güena opoltuniá pa tomal contatu con el mó e via traicional es la vesita al museu enugráficu, ondi sempri es posibri chalral con angún paisanu que se presti a revivil el usu i las costumbris relacionás colos ohetus allí espuestus.
Osteleria
Navasfrías cuenta con una emportanti redi d'establecimientus ostelerus, que van dendi las crásicas tabernas i tascas pa "chateal" i tapeal, hata los establecimientus otelerus i casas de turismu rural. Tamién se puei manducal nel bar de Salva, untal Bardal, i nel de la Isidora, ena praça.
La palra
El palra e Navasfrias, cumu la e las puebracionis cercanas que conhorman la comarca d'El Rebollal -Navasfrias, El Payu, Peñaparda, Villarubias i Robrea- (la palra el Rebollal) que vini el astur-lionés, i tini un emportanti parentescu cola totaliá las palras estremeñas (daí que normalmenti quei crasificá endrentu el artuestremeñu). Á siu mahistralmenti estuyá i descrebia pol Angel Iglesias Ovejero ena su tesis dotoral "El Habla del Rebollar", eitá pola Diputación de Salamanca.
La palra e Navasfrias ogañu nu tiini denguna crasi e proteción cumu bien d'enterés curtural, aún cola rehorma el Estatutu de Castilla i Lión, qu'izi nel su artículu 5.ª el Entítulu Preliminal: «el lionés sedrá ohetu e proteción específica pol parti las estitucionis pol su particulal valol endrentu el patrimoñu luengüísticu la Comuniá. La su proteción, usu i promoción sedrán ohetu e regulación».
El Viaje de Rose
El Viaje de Rose es un grupu español, oriundu d’Estremaúra. La su música se caracteriza por una marcá fusión d’estilus y temáticas, incluyendu rock, pop, funk, blues o jazz, y con letras románticas, íntimas y d’opinión social. La su actividá s’intensificó notablementi a partil del añu 2007, cuandu’l su tema “Deseo” consiguió clasificalsi sextu en el concursu nacional de Coca-Cola Nuevos Grupos. A partil d’esti momentu, cominciun a grabal el su primer discu, “Guía de Ciudades Invisibles”, con el que prencipiun a movelsi pol panorama musical estremeñu y nacional.
Navasfrias
Centru d'entelpretación de la naturaleça d'El Bardal
Centru murtihuncional, pioneru ena província, derihiu a la conocencia e la botánica, zolohia, entomulohia, micoluhia i mineralohia. Tiini material audiovisual, recursus didáticus, decumentación i colecionis de mineralis i d'insetus. Está asiahau nun entornu e varius cientus d'especis vehetalis autótunas.
S'án arrecuperau nórias i otrus enhénius propius de la agricurtura traicional de la zona, asín cumu una antigua charca. Amas, plontu tendrá una estación meteurolohica.
Real World
Estória
El sellu creció a la vera el festival WOMAD i grácias a la procura Peter Gabriel de nuevus sonis proceentis dalgotras culturas. Á siu pieça cravi ena defusión la world music entri el gran públicu, sobri tó enos 90.
Muchus de los discus el sellu están grabaus enos própius Real World Studios. Enos Estaus Unius, el sellu está destribuyiu pol Ryko
São Paulo
São Paulo es una ciá brasileña, capital el estau omónimo. Con 19.955.000 abitantis, la su area urbana es la más grandi de Brasil i d'América Latina, i la tercera mayol el mundu. Está assitiá al sulesti el pais, ena costa atlántica.
Navarra
La  Comunidá Foral de Navarra (Comunidad foral de Navarra, en castellanu, Nafarroako Foru Komunitatea, en euskera) es una comunidá autónoma d'España, i una provincia estórica d'Euskal Herria, assitiá ena parti norti dela Península Ibérica. La su capital es Pamplona. Hazi arrayu al norti con Francia, al esti con Aragón, al sul con La Rioja, i al oesti con el País Vascu. Las sus lenguas son el vascu i el castellanu
Província de Concepción (Chili)
Concepción es una las 4 províncias de la Región del Biobío en Chili. La su ciá capital es Concepción.
La puebración total la província es de 912.889 abitantis (2002). La su superfici es de 3.439,3 qm². La su densiá s'alreol los 265,4 abitantis/qm².
Embalsi d'Alanhi
El embalsi d’Alanhi está holmau pol una presa d'ormigón inaugurá en 1992, enas cercanias la localiá pacensi d’Alanhi, a al sul de Méria.
La presa d’Alanhi es una presa e graveá e de capaciá, si bien, enos úrtimus nuevi añus, la meya e volumin d’áugua embalsá á siu e  (el 55,16% el total). Ocupa una superfici e 5144 etárias, i hue costruia con el fin de destinal el áugua a irrigacionis de curtivus cercanus a la vega e Guadiana.
Enas sus orillas se premiti la pesca con licéncia d’especis talis cumu la carpa, el lúciu u el black bass. Esti úrtimu s’alcuentra nun ábitat mu favorabri ebiu a qu’el embalsi posei una tupa vehetación bahu las sus áuguas.
Santiagu de Compostela
Santiagu de Compostela es la capital de Galicia. Está assitiá ena província de La Coruña, a 55 km desta ciá. Dendi la Edá Meia es un emportanti centru peregrinación, ya qu'ena ciá se veneran los restus del apóstol Santiagu el Mayol. Es patrimoñu dela umanidá dendi 1985.
Genitivu sajón
Con genitivu sajón (en ingrés Saxon genitive) se mienta al restu el casu genitivu el antíguu sajón que remaneci nel ingrés dogañu: John’s bike "la becicleta Juan".
Origin
El origin desti genitivu s’alcuentra ena desinencia -es singulal los nombris masculinus el antíguu sajón.
Escrebieru
El genitivu sajón s’asseñala en ingrés pol mé de 's enos nombris que no acabijan en -s en singulal i namás con ’ enos que bichan i nel prural. V. gr.: the cow’s tail "el rabu la vaca"/the cows’ tail "el rabu las vacas"; the stress’ importance "la emportáncia el acentu".
Sintassi
El genitivu sajón es un morfema enclíticu i s’acoloca detrás siempri el nombri, asseñalau con el apóstrofi. El ordin parabras es el mesmu que pa un aljetivu, pos gentivu sajón i aljetivu compartin mesma hunción: nombri en genitivu + núcliu sintama: the book’s images "los santus el libru".
Quandu confluin dambas a dos costrucionis el genitivu en ingrés se dan oracionis redundantis comu this is a friend of Anne’s "esti es un amigu Ana".
Génitif
Ganaeria
La ganaería es una ativiá económica d'origin mu antiguu que consisti ena criança d'animalis pa el su aprovechamientu. Dependiendu de la especii ganaera, se otienin divelsus produtus derivaus, comu la carni, la lechi, los güevus, los cuerus, la lana i la miel, entri algotrus.
Los ganaus mas emportantis en númeru a nivel mundial son los relacionaus cona ganaeria bovina, la ovina i la porcina. Sin embargu, en angunas regionis del praneta algotrus tipus de ganau tienin mayol emportancia, comu el caprinu i el equinu, comu assín tamién la cunicultura, l'avicultura i l'apicultura.
La ganaeria está mu atijá cona agricurtura, ya qu'en una granja ambas puein realizal-se. Nestus casus el ganau apolta el estiércol, qu'es gastau como abonu, i los curtivus apoltan el alimentu pa los animalis.
Quiu
Quiu (Chios) (en luenga griega: Χίος); es una isla griega del mari Egeu celcana a la costa asiática de la que esta dessepará de la costa pol un estrechu dunus 8 km de longol. La su supifícii es de 842 km2 i la su puebración es dunus 55000 abitantis. Esta holmá pola isla prencipal i dos secundárias: Inousses i Psara. La su capital es Chios.
Đồng Hới
Đồng Hới es un monicípiu assitiau ena província e Quảng Bình, en Bắc Trung Bộ, Vietnam. Tini 103.988 abitantis nun ária e 155,54 qm² i una densiá e puebración de 34,39 ab./qm².
Geologia
La Geologia (del griegu γεια, geo "Tierra" i λογος, logos "Estuyu") es la céncia qu'estuya la holma interiol el globu terrestri, la matéria que la componi, el su mecanismu de holmación, los chambrus o alteracionis qu'esta á esperimentau dendi el su origen i la testura i estrutura que tien nel atual estau.
Uruguai
La Repúbrica Oriental el Uruguai (en castellanu, República Oriental del Uruguay) es un país d'América el Sul, el segundu más chiquininu el continenti, al atrás de Surinam. Los sus arrayus son al norti con Brasil (Estau de Riu Grandi el Sul), al oesti con Argentina (Província de Entre Rius i Corrientes), al esti con el Océanu Atlánticu i al sul con el Riu la Prata. La su capital es Montevideo. Está deviiu en 19 departamentus.
Origin del su nombri
El nombri del país provien del riu Uruguai. Ena época colonial se llamava Banda Oriental i nel escomiençu de las runchas endependentistas se denominó Provincia Oriental. Endespués cona envasión lusu-brasileña passó a llamal-si Província Cisplatina. Cona endependencia, s'escomençó a gastal-si el atual nombri.
Sicilia
Sicília es la quarta isla d'Uropa pol tamañu, la prencipal isla italiana i la mayol el Mari Mediterráneu. Dentru la su región autónoma s'alcuentran, además de la isla omónima, islas más chiquinas: Los archipélagus d'Islas Eolias a nordesti, las Islas Egadas al ponienti, las Islas Pelagie al suroesti, i las islas de Pantelleria al sul i Ustica al noroesti.
Selena
Selena Quintanilla-Pérez (Lake Jackson, Tejas, Estaus Unius 16 abril de 1971- Corpus Christi 31 marçu de 1995), conocia simplementi comu Selena, hue una cantanti estauniensi de música tejana, balada, cumbia i ranchera. Se la conocia comu la Reina del Tex-Mex
El inquilino (pinicla de 1957)
El inquilino es una pinicla española de 1957 dirigía por José Antonio Nieves Conde
Asuntu
Un matrimoniu con cuatru hijinus recibin la orden de desahucio, pos van a echal abaju el edificiu, es por esu que, aginaus del tou, se ven obligaus a buscal otru lugal ondi poel vivil, mentrun el bloqui de pisus se va esmoronandu alreol. Drama social ondi quea patenti de jorma bien valienti pa esus añus, las penurias de las familias prois i los problemas de vivienda en los añus cincuenta.
Endispués de su estrenu en 1958, la pinicla jue retirá por mé de la censura. A la postri, se estrenó de nuevu en 1963 peru llena de cortis i con un final bien distintu.
Repartu
Fernando Fernán Gómez, María Rosa Salgado, José Luis López Vázquez, Manuel Alexandre, Ángel Álvarez, Erasmo Pascual, Mari Carmen Alonso, Pedro Beltrán, Francisco Bernal, Paco Camoiras, José Marco Davó, Manuel de Juan, Félix Fernández, José María Lado, Carlos Lucas, Mercedes Muñoz Sampedro, Jesús Narro, Pilar Rodero, José María Rodríguez, Fernando Sancho, Lidia San Clemente, Julio Sanjuán, Laura Valenzuela, Antonio Vela
Augusta Emerita
197px|miniaturadeimagen|derecha|[[Teatru romanu de Méria.]] Augusta Emerita es el nombri romanu dela ciá de Méria, ena provincia de Badajós, Estremaúra.
Hundá nel 25 eC, hue la capital dela provincia romana de Lusitania (una las 3 provincias dela Hispania romana) i llegó a sel unu los centrus colturalis más importantis del mundu romanu.
Emisfériu
Emisferiu son ca una e las metais en qu'un pranu que pasa pol el su centru devii una esfera. La parabra viini el griegu: hemi = meyu; sphera = esfera.
Ena Tierra, se consieran los emisferius a partil de la Línia el Ecuaol, inque en realiá nu es una esfera perfeta. Al norti, el llamau emisferiu boreal u emisferiu norti, i al sul el llamau emisferiu austral u emisferiu sul.
Filosofia
La filosofia (del latín philosophĭa, i esti del griegu antiguu φιλοσοφία, "amol pola sabiduria") es el estudiu duna varieá de problemas hundamentalis al tentu de cuestionis comu la esistencia, el conocimientu, la verdá, la moral, la belleça, la menti i el luengaji. La filosofia es destinta d'algotras maneras d'abordal estus problemas (comu el misticismu i la mitologia) pol su métodu críticu i generalmenti sistemáticu, assín comu pol el su énfasis enos argumentus racionalis.
Emisfériu
Los mesmus concetus s´aprican a la esfera celesti.
Anianu
Anianu [aˈnjanu] (en latín Annianus, [anːɪaːnʊs]) hue un pueta romanu de los llamaus novelli.
Via
Escassininas enteracionis ain sobri esti autol. Nació quiziá pal 90 ed. C. i anduvu viviendu en Roma. Polos sus puemas se le llama quasi siempri Annianus Faliscus.
Obra
Pol mé dangunas referéncias se conoci que esti autol escrebió Carmina Falisca. Aulu Géliu asseñala unus velsinus suyus. Máriu Vitorinu tamién mienta un puema faliscu de Anianu escritu en ciertu metru. Ná se sabi de los sus Fescennina. Apeninas se conselva una dezena velsus entri los quatru cachinus mentaus en autoris antíguus.
Abreviaturas
Esti autol tien la abreviatura Annian. (Anian.) dalcuerdu con el catálogu el dicionáriu Oxford.
Mari Caspiu
El mari Caspiu es un mari d'áugua salobri que s'estiendi entri Uropa i Asia. La su superficii es de 371.000 km², la su profundidá meia es de 170 m, la mássima es de 995 m i es el lagu mas estensu del mundu. Las sus dimensionis son 1.210 km en direción norti-sul i de 210 km a 436 km en direción esti-oesti.
Ocupa la parti ociental dela depressión uralocáspica, que horma parti de la mayol cuenca endorreica dela Tierra, estandu la su superficii 28 m embaxu el nivel del mari.
Está fundamentalmenti alimentau pol ríu Volga i por otrus menus caudalosus comu el Ural, el Emba i el Kura.
Albania
La Repúbrica d'Albania (Republika e Shqipërisë en albanés) es un país d'Uropa. Linda al norti con Montenegru, al noresti con Serbia i Cosovu, al sul con Grecia i al esti con Macedonia del Norti. La su capital es Tirana.
Embalsi e Proserpina
Proserpina es un embalsi assitiau a unus del cascu urbanu e Méria hormau pol una presa romana nel regachu Las Pardillas, afluenti el riu Alhucén.
El güen estau el embalsi es ebiu a que, aluspués de la caia el Empériu romanu, cambeó la su hunción d’abastecimientu d’Emerita Augusta (meyanti el acuedutu romanu Los Milagrus) pol otrus finis, colo que s’acontinó cudiandu i moificandu.
Cabi destacal que se trata el embalsi artificial d’epoca romana mas grandi conociu nel mundu mediterráneu. La presa cuenta con de longol i  de hondu, i es escapás d’embalsal alreol los.
Urbaniçacionis
Dos urbaniçacionis emeritensis compartin el embalsi e Proserpina (Urbaniçación Proserpina i Cuartu l’Albuera), queandu deseparás pola presa romana.
A pesal d’estal tan huntas, i a del centru la ciá, son una tupa las deferéncias desistentis entri estas dos urbaniçacionis (en gran parti pol disponel la Urbaniçación Proserpina d’una asociación de vizinus, i Cuartu l’Albuera nu): mentris las callis de la Urbaniçación Proserpina estás asfaltás, s’án solucionau los pobremas del tendiu elétricu i cañerias, i s’á comunicau la urbaniçación cola ciá grácias a una línia d’autubús (inque solu ena epoca estival, cuandu la zona triplica la su puebración), dendi el Cuartu l’Albuera piin qu’el Ayuntamientu e Méria se haga cargu d’estus pobremas, entovia sin solucional.
Aldealafuente
Aldealafuente es un monicípiu assitiau ena província e Sória, en Castilla i Lión, España. Tini 121 abitantis nun ária e 45,77 qm² i una densiá e puebración de 2,65 ab./qm².
Barbañu
Barbañu [barˈβ̞aɲʊ] es una entidá local menol pertenecienti al monicipiu pacensi de Montiju.
Nombri
El nombri de Barbañu vien del nombri la dehesa que se destendía al salienti dela de Torre-Águila: la dehesa de Barbañu. El nombri de Barbañu es escuru i entovía ai una espricación etimológica atiná. Partiendu de cortis destinaus dela palabra, lo án atijau con raízis prerromanas o mesmu del ebreu. Angunus autoris vein en dichu topónimu una relación direta con el del Barbaña gallegu. Otras teorías apuntan a una etimología latina, sostribá en un derivau morfológicu de *BARBĀNA → *Barbānĕum, lo qual está relacionau con otrus varius topónimus de dehesas i fincas segunderas comu La Floriana o La Cuvillana.
Sitiu
Esti puebrinu está assitiau a 5,5 km de Montiju, cerca de La Puebla de la Calçá i Lobón, a renti del ríu Guadiana. Perteneci ala comarca de Tierra de Méria – Vegas Baxas, ala comarca natural de El Lácara i al partíu judicial de Montiju.
Ermita de Nuestra Señora de Barbañu
Despunta la ermita de Nuestra Señora de Barbañu, santuariu del sigru XV o XVI. Esti edificiu lo alevantarun cerca dandi atoparun l'imagin la virgin, lugal esti que conocin por Los Pareones.
Igresia parroquial
La igresia'l puebru es la parroquia de Nuestra Señora de Barbaño, que perteneci a la Archidiócesi de Méria-Badajós.
Villa romana de Torre-Águila
Diendu pola carretera que uni Barbañu cola carretera nacional direción Lobón se encuentran las ruinas delo que hue una enormi villa romana de metá del sigru I i que siguió enfuncionandu ata el sigru VII comu villa visigoda. Se la conoci pol nombri de Villa de Torre-Águila. S'encuentra a 189 m i a unus 300 m del ríu Guadiana, ena parti norti del Charcu Las Casitas. La hallaúra d'esta villa aconteció en 1984 i se crei que púu bel teníu una puebracion de 500-700 pressonas al julgal pol númiru d'esqueletus atopaus en el yacimientu. Ogañu el sitiu arquiológicu está dispuestu palas vesitas, puyendu-si vel muchas dependencias comu los bañus, cubicula, peristilus, lagaris i la estrordinaria i bien conservá sala estival con partilús. S'está al tentu de nuevas escavacionis que saquin ala lus la parti dela necrópoli.
Suiça
Suiça es un país d'Uropa. Los sus arrayus son al norti con Alemaña, al esti con Liechestein i Áustria, al oesti con Francia i al sul con Italia. La su capital es Berna. Otras ciais emportantis son Zurich, Basilea i Ginebra. Está deviiu en 26 estaus, llamaus cantonis.
Carmen Martín
Carmen Dolores Martín Berenguer (Roquetas de Mar, Almería, 29 mayu de 1988), más conocía comu Carmen Martín, es una jugaora española de balonmanu. Ocupa la demarcación de estremu derechu.
Es enternacional asoluta cona seleción española, cona que logró la medalla de bronci enos Juegus Olímpicus de Londri 2012. Juega agora en el Mecalia Atlético Guardés. En veranu de 2014 passará a hormal parti del equipu rumanu del CSM Bucarest.
Pérsiu
Pérsiu [ˈpɛɾsju] (en latín Aules Persius Flaccus [ˈɑu̯leːs ˈpersɪʊs ˈflakːʊs]) hue un satíricu latinu el sigru I.
Via
Las enteracionis tocantis a esti autol procein duna via escrita pol Valériu Probu, quien en pocas parabras cuenta el origin i la cortina via el pueta Pérsiu.
Nacéncia
Tuvu nacéncia nel monicípiu etruscu de Volaterra (ogañu Volterra), quandu los cónsulis Fábiu Pérsicu i Lúciu Vitéliu, en Diziembri el 34 ed. C. El nombri que sal nesta via es el de Aules, enque otrus le dan el nombri de Aulus u Aulius, praenomina de mayol gastaeru. Pérsiu vivió entri los prencipaus Tibériu i Nerón.
Família
La família era de quartus, preteneciendu al ordin eqüestri. Su pairi hue Fracu, quien murió tuviendu su iju apeninas seis añus. Su mairi hue Fúlvia Sisénnia. Ésta se convoó con el caballeru romanu Fúsiu alatrás la muerti el primel mariu.
Estuyus
Pérsiu estuyó hata los dozi añus nel su puebru natal, Volaterra. Alogu aballó pa Roma embaju los endirguis el gramáticu Rémiu Palemón i el hablaol Vergíniu Fravo. Estus maestrus, de pensaeru crassicista i purista, a la escontra las moas la epoca, le deprendierun los prencípius essencialis las letras i la oratória.
Tres añus endispués conoció a Cornutu, con quien hizu güena gavilla hata la su muerti, i quien lo envereó pola filosofia estoica. Compartió crassis con otru los huturus puetas de caraiti estoicu, Lucanu, quien assiguraba gustali los velsus Pérsiu. Pol mé Cornutu conoció velollí tamién a Séneca, cuyu áziu filosófiu no le cumprió.
Muerti
Pérsiu Fracu murió de mu nuevu, con apeninas ventiochu añus, quandu Públiu Máriu i Afíniu Galu cónsulis, enas calendas Deziembri el añu 62 e. C. nel su cortiju, sigún atestiga la Vita Persii duna malotia al estógamu.
Obra
Fracu escrebió várius librus de moçu en velsu, asseñalandu un libru de prestesta i algotrus velsus paí de los que ná sabemus. L’únicu que se conselva de Pérsiu son seis pieças satíricas que ya el su maestru Cornutu s’avió pa conselval pol su caraiti moralizanti. Estas obras premanecin embaju el entítulu de Saturae. Nél, hueraparti las obras satíricas, vien de compaña unus velsinus coliámbicus (catorzi en total) que sirvi de epílogu a l’obra.
Las Saturae
Son seis las sátiras que se conselvan de Pérsiu, nun momentu en que las letras romanas les petecia el escrebieru críticu la socieá, con autoris comu Juvenal nessi mesmu géniru u Marcial nel epigrama. Nellas se has un retrataeru hirienti la realiá el momentu, enque, a la escontra de Juvenal, Oráciu i el própiu criaol el géniru, Lucíliu, en Pérsiu, con un lenguagi própiu, las sátiras tienin una huélliga mas recarcá el pensaeru estoicu, de má que el propósitu moralizanti es mas dreitu. El ergumentu las sátiras es velequí esti:
Coliambus
Los coliambus son catorzi velsus qu’arrematan la obra i que son de duosa autoria. En muchas eicionis apaicin a lo primeru, enque la crítica muelna crei que preteneci al caberu. Están escritus en trímetrus escazontis. Nestus velsus Pérsiu s’escusa de no sel un pueta de nacéncia ni de escrebil de mó alumbrau polas Musas, sino con una ténica particulal. Critica la literatura la corti, andi la retólica puei poncima el arti literáriu. Assina son los tres primerus velsus:
Cantabria
Cantabria es una comunidá autónoma uniprovincial d'España, comunidá estórica sigún l'Estatutu d'Autonomía, assitiá ena parti norti dela Península Ibérica, hiziendu arrayu con el Prencipau d'Asturias al oesti, mentris que pol esti linda con el País Vascu, pol sul con Castilla i León i por norti con el Mari Cantábricu. La su capital es Santandel (Sanander en cántabru)
Pérsiu
Abreviaturas
Esti autol tien la abreviatura Pers., dalcuerdu con el dicionáriu Oxford.
Bibliografia
—M. Valerius Probus. Vita Persii, 1959.
Endelexeia
Endelexeia (en griegu Ενδελέχεια, prenunciau endeléhia) es una banda rock griegu.
Estória
Los sus primerus miembrus se conocierun al prencípiu la décaa los 80. El su primel discu omónimu hue espubricau nel sellu Eros music nel 1994. Dendi altonci án espubricau 6 discus mas nel sellu discugráficu FM records.
Atihus
Páhina oficial d'Endelexeia
Houston
Houston es una ciá de los Estaus Unius, nel estau de Tejas, capital del Condalgu de Harris. Tien 2.208.180 d'abitantis, que arçiendi a 5,7 millonis ena su área metropolitana. Es la cuarta ciá mas puebrá del país, i la mayol de Tejas. Es, amás un emportanti centru económicu.
Baloncestu
El baloncestu es un deporti que se huega en equipus de 5 jugaolis i consisti en pasal una pelota pol una canasta assitiá a 3,05 d'altura.
La liga mas emportanti el mundu es la NBA, enos Estaus Unius. En España las ligas mas destacás son la ACB i la LEB.
Copenagui
Copenagui (en danés København) es la capital de Dinamarca. Tien 1.167.569 abitatis, conviltiendu-si ena ciá mas grandi del país i nel su prencipal centru económucu i coltural. Está assitiá ena isla de Selandia, ena parti esti. Amás, está unia con Suécia pola Puenti d'Oresund.
Wikipedia en francés
La Güiquipeya en francés (Wikipédia) es la eición de Wikipedia en luenga francesa. En Hebreru de 2009, con 770.160 artículus, es la Wikipedia 3ª sigún el númiru d'artículus.
Heavy Metal
El heavy metal es un estilu de música que se carateriza por poseel rimus potentis, crudus i mayoritariamenti peguchus, lograus meyanti el gastaeru de quitarras distorsionás con estilu propiu, baterias con dobli pedalis, i bajus eléctricus pronunciaus. El heavy metal, entri las albondu caraterísticas que lo componin comu géneru musical compleju, se carateriza por poseel figurativus riffs de quitarra, complejus, potentis i llenus d'energia, lograus meyanti el gastaeru d'alta distorsion de quitarras i de bajos ocasionalmenti, i sobri tó, poseel emportancia esencial enos solus de quitarra, velocis i llenus d'energía, endrentu de los cualis se landea la ejecucion del «mayol númeru de notas possibli nun tempo determinau», landeandu una melodia ruda i con afinis altus, lo cual contribui cona velociá i la rudeza del soniu propiamenti dichu. El heavy metal es unu de los génerus derivaus del rock and roll mas difundius en tol mundu, tiniendu grandis escenas musicalis en Uropa, Estaus Unius, América Latina i Ásia (sobri tó en Japón).
Desti estilu án apeciu albondus sugénerus, comu el Power Metal, el Trash Metal, el Death Metal, etc.
Rebollal
Rebollal (Rebollar en castellanu) es un monicipiu estremeñu assitiau ena comarca del Valli del Xerti al norti la provincia de Caçris. Preteneció al monicipiu de Valdastillas ata los añus 1920. Tien 230 abitantis (censu de 2011)
Lusitania
Lusitania es el nombri duna província romana el oesti la Península Ibérica, la antigua "Hispania" (leyiu cumu Ispania) romana.
Origin i el Altu Empériu
En epoca Repubricana, dendi el sigru II eC, el su territóriu hormaba parti la província Hispania Ulterior.
Bahu el domiñu d'Augusto, nel 27 eC, se crió la província d'esti nombri (cumu província emperial) i era derihia pol un legau el emperaol de rangu pretóriu. La província s'estendia en prencípiu endi Guadiana hata el Cantábricu, ya que duranti las Guerras Cántabras, los territórius de galaicus i asturis huerun anesionaus a ella.
Nel 17 eC, Augusto gorvió a reorganizal las províncias la península, i los arrayus la Lusitánia se fiharun nel territóriu assitiau entri Tahu i Guadiana, con capital en Emerita Augusta (atual Méria), encluyendu aprosimadamenti lo que uguañoti es Purtugal i Estremaura (ecetu la rehión assitiá entri Miñu i Dueru).
El su arrayu cola província senatorial Bética era una línia curtural que deviia la Betúria (territóriu comprendiu entri Guadiana i Guadalquivil) en dos, la céltica era e la Lusitánia i la Túrdula e la Bética.
Los arrayus cola província emperial Tarraconensis encetaban nel cursu bahu e Dueru, acontinaban pol cursu e Tormis i las estribacionis setentrionalis el Sistema Central, p'arcançal la devisória entri las sierras de Greus i Guadarrama, i bahal polas estribacionis meriyonalis del Sistema Central landeandu la Sierra e Guadalupi i Guadiana.
Tomó el su nombri e los lusitanus (en latín: lusitani), valientis guerrerus que opusierun una huerti resisténcia a la penetración romana (sigru II e.C.), hata el puntu e sel una las rehionis ibéricas que duranti mas tiempu runchó contra el envasol. Nel su territóriu tamién s'encluian los vetonis, los túrdulus veteres i los célticus la Betúria Céltica.
Devisionis alministrativas de la província
La província hue deviia entri el empériu d'Augusto i el de Claudio en tres conventus iurdicus pala correta alministración de hustícia, que realiçaban dambus dos legati iuridici anombraus pol emperaol, inque s'alcuentraban subordinaus al gobernaol provincial.